Augusta Abrahamsen

Augusta Abrahamsen () var ein norsk forfattar, godtemplar og kvinnesakskvinne.

Jentenamnet hennar var Augusta Falkenberg og ho var dotter til prost Magnus Falkenberg og kona Bolette Margrethe, fødd Søeberg. Familien flytte frå Valle til Flekkefjord då Augusta var to år gamal, og ho voks opp i den vesle kystbyen. Seinare flytte dei til Larvik og ho tok der middelskuleeksamen i 1880. I 1891 gifte ho seg med sakføraren Lars Kristian Abrahamsen. Han vart politikar for Venstre og sat fleire periodar på Stortinget og var også statsråd. Begge var aktive i fråhaldsrørsla og ho var ein leiar i Larvik i arbeidet for stemmerett for kvinner. 

Augusta Abrahamsen byrja tidleg å skrive. Ho hadde stykke på prent i ulike blad og aviser, men ho skreiv då ikkje under fullt namn, berre Augusta. Fyrste boka ho fekk gjeve ut kom på svensk i 1894, Storskrytaren och andra berättelser för barn. Det var ei samling forteljingar tidlegare prenta i ulike blad. Den fyrste norske bokutgjevinga hennar kom i 1901 og heitte 8 barnefortællinger.

 Bøker 
 1894 – Storskrytaren och andra berättelser för barn – Forteljingar for born
 1901 – 8 barnefortællinger – Forteljingar for born
 1908 – Radikalerens hustru ; Mammon ; Faderløs ; Henrik – Forteljingar
 1912 – Den lille tyske musikant : og andre barnefortællinger – Forteljingar for barn
 1939 – For lenge, lenge siden : fortellinger fra mors og bestemors tid – Forteljingar i utval ved Idar Handagard

 Referansar 

 Bakgrunnsstoff 

 Bøker av Augusta Abrahamsen digitalisert hjå Nasjonalbiblioteket
 Utgjevingar av Augusta Abrahamsen i BIBSYS Ask
 Utgjevingar av Augusta Abrahamsen i Biblioteksøk

Kategori:Norske barnebokforfattarar
Kategori:Norske kvinnesaksfolk
Kategori:Folk frå Valle
Kategori:Folk frå Flekkefjord
Kategori:Folk frå Larvik
Kategori:Forfattarar frå Vest-Agder
Kategori:Forfattarar frå Aust-Agder
Kategori:Forfattarar frå Vestfold